CELEX: 62021TB0497(01)
Language: sk
Date: 2022-05-10 00:00:00
Title: Vec T-497/21: Uznesenie Všeobecného súdu z 10. mája 2022 – Girardi/EUIPO („Žaloba o neplatnosť – Ochranná známka Európskej únie – Zastúpenie pred EUIPO – Oznámenie o nezrovnalosti v oprávnení konať ako právna zástupkyňa pred EUIPO – Akt, ktorý nemožno napadnúť žalobou – Prípravný akt – Neprípustnosť“)

25.7.2022   
            
            
               SK
            
            
               Úradný vestník Európskej únie
            
            
               C 284/36
            
         
      Uznesenie Všeobecného súdu z 10. mája 2022 – Girardi/EUIPO
      (Vec T-497/21) (1)
      
      („Žaloba o neplatnosť - Ochranná známka Európskej únie - Zastúpenie pred EUIPO - Oznámenie o nezrovnalosti v oprávnení konať ako právna zástupkyňa pred EUIPO - Akt, ktorý nemožno napadnúť žalobou - Prípravný akt - Neprípustnosť“)
      (2022/C 284/47)
      Jazyk konania: angličtina
      
         Účastníci konania
      
      
         Žalobkyňa: Giovanna Paola Girardi (Madrid, Španielsko) (v zastúpení: A. Pomares Caballero a M. Pomares Caballero, advokáti)
      
         Žalovaný: Úrad Európskej únie pre duševné vlastníctvo (v zastúpení: G. Predonzani a A. Söder, splnomocnení zástupcovia)
      
         Predmet veci
      
      Žalobkyňa sa žalobou podľa článku 263 ZFEÚ domáha jednak zrušenia aktu, ktorým jej Úrad Európskej únie pre duševné vlastníctvo (EUIPO) 14. júna 2021 oznámil nezrovnalosti návrhu na vyhlásenie neplatnosti, ktorý podala pod referenčným číslom 000050057 C, ako aj vo všetkých ostatných veciach, v ktorých má žiadateľ alebo ním zastúpený majiteľ trvalé bydlisko mimo Európskej únie, a jednak, aby sa príloha 1 časť A oddiel 5 pokynov EUIPO týkajúcich sa preskúmania ochranných známok Európskej únie vyhlásila za nezákonnú v rozsahu, v akom sa táto príloha týka profesionálneho zastupovania španielskych advokátov pred Úradom
      
         Výrok
      
      
                  1.
               
               
                  Žaloba sa zamieta ako neprípustná.
               
            
                  2.
               
               
                  Úrad Európskej únie pre duševné vlastníctvo (EUIPO) znáša svoje vlastné trovy konania a je povinný nahradiť trovy konania, ktoré vynaložila Giovanna Paola Girardi, vrátane trov týkajúcich sa konania o nariadení predbežného opatrenia vo veci T-497/21 R.
               
            
         (1)  Ú. v. EÚ C 412, 11.10.2021.